**JEGYZŐKÖNYV**

**Készült:** Telki Község Képviselő-testülete Pénzügyi Bizottságának **2017. augusztus 22-én 18.00. órai kezdettel** a Polgármesteri Hivatal tárgyalójában megtartott rendes üléséről.

**Jelen vannak:**

Deltai Károly Polgármester

Szigeti Antal Bizottsági tag

Földvári-Nagy László Bizottsági elnök

Király Péter Bizottsági tag

Láng Richárd Bizottsági tag

Takács Zoltán Alpolgármester ( külső )

Halász Terézia Képviselő

dr. Lack Mónika Jegyző

Dr. Vida Rolland Képviselő

Vetési Vincéné Pénzügyi csoportvezető

Hoós Péter Műszaki ügyintéző

Földvári Nagy László bizottsági elnök köszönti a bizottság tagjait és a megjelenteket, megállapítja, hogy a Bizottság határozatképes, az ülést megnyitja. Hitelesítőnek felkéri Szigeti Antal bizottsági tagot.

Telki Község Képviselő-testületének Pénzügyi Bizottsága (egyhangú szavazattal -4 fő bizottsági tag volt jelen a szavazáskor) határozathozatal mellőzésével az alábbi napirendet fogadja el.

**Napirend:**

1./Települések felszíni csapadékvíz-elvezetési létesítményeinek fejlesztése, a települési vízgazdálkodás korszerűsítésének támogatása Pest megyében”című pályázattal összefüggő kérdésekkel

Előterjesztő: Polgármester

2./Szociális célú tűzifa vásárlására szóló pályázat benyújtásáról

Előadó: Jegyző

3./ Telki, Völgyrét területének szennyvízcsatorna ellátására vonatkozó tervezési szerződés megkötéséről

Előadó: Polgármester

**Napirend megtárgyalása:**

**1./Települések felszíni csapadékvíz-elvezetési létesítményeinek fejlesztése, a települési vízgazdálkodás korszerűsítésének támogatása Pest megyében”című pályázattal összefüggő kérdésekkel**

**Előadó:** Polgármester

*Az előterjesztés a jegyzőkönyv melléklete.*

Deltai Károly polgármester: A pályázaton, amin szeretnénk indulni, kicsi az esélyünk, de nem szabad elszalasztanunk, mert egyrészt kötelességünk minden releváns pályázaton indulni, másrészről a terveket így is, úgy is meg kell csinálnunk, előbb utóbb. Szerintem induljunk a pályázaton.

Földvári Nagy László: Tehát adott egy pályázat, amin miért ne indulnánk? A pályázat egy jó apropó, hogy megcsináljuk a tervet.

Deltai Károly Polgármester: Szeretnék emlékeztetni mindenkit, hogy ezek a tervek valamikor elkészültek és most csak tervkorszerűsítésről van szó. Annak idején különböző okok miatt az Önkormányzat nem fizette ki a tervezést.

Hoós Péter: Ha most nulláról kezdünk el tervezni, akkor az most sokkal többe kerülne. Van egy tervünk, aminek nincsen baja, csak kell egy tervkorszerűsítő felülvizsgálat. Ezt más nem tudja megcsinálni, csak ez a cég, mert más nem fogja vállalni A tervezési anyagot másik cég nem is fogja megkapni.

Földvári Nagy László levezető elnök: Szavazásra teszem fel az előterjesztést.

**Telki Község Képviselő-testülete**

**Pénzügyi Bizottsága**

**66/2017. (VIII.22.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

***Települések felszíni csapadékvíz-elvezetési létesítményeinek fejlesztése, a települési vízgazdálkodás korszerűsítésének támogatása Pest megyében”***

***című pályázattal összefüggő előkészítési feladatokról***

*Telki Község képviselő-testülete úgy határoz, hogy „Települések felszíni csapadékvíz-elvezetési létesítményeinek fejlesztése, a települési vízgazdálkodás korszerűsítésének támogatása Pest megyében” című pályázattal kapcsolatos tervezési feladatokra 2.300.000.- Ft-ot biztosít.*

*Határidő: azonnal*

*Felelős: polgármester*

**Telki Község Képviselő-testülete**

**Pénzügyi Bizottsága**

**67/2017. (VIII.22.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

***„Települések felszíni csapadékvíz-elvezetési létesítményeinek fejlesztése, a települési vízgazdálkodás korszerűsítésének támogatása Pest megyében”***

***című pályázattal összefüggő előkészítési feladatokról***

*Telki Község Önkormányzat Képviselő-testülete úgy határoz, hogy a PM\_CSAPVÍZGAZD\_2017 kódszámú, „Települések felszíni csapadékvíz-elvezetési létesítményeinek fejlesztése, a települési vízgazdálkodás korszerűsítésének támogatása Pest megyében” című pályázat keretében pályázatot kíván benyújtani, ezért felkéri a polgármestert, hogy a pályázati anyagot készíttesse elő.*

*Határidő: azonnal*

*Felelős: polgármester*

**2./ Szociális célú tűzifa vásárlására szóló pályázat benyújtásáról**

**Előadó:** Polgármester

*Az előterjesztés a jegyzőkönyv melléklete.*

Földvári Nagy László levezető elnök: Kérdeznélek benneteket, hogy ez a 50 m3 reális?

Halász Terézia: Igen, elegendő. Tavaly is 26 m3 volt, amit szétosztottunk.

Deltai Károly Polgármester: A száraz fák ki lettek vágva a közút mentén és a feldolgozott fa itt van a ház mögött. Tehát van tartalék. Nem támogatott, de tűzifaként ott áll felhalmozva. Tehát ha a tél során még kell valamihez hozzányúlni, akkor ugye nem a pályázat keretében, de fizikailag itt a fa.

Földvári Nagy László levezető elnök: Szavazásra teszem fel az előterjesztést.

**Telki Község Képviselő-testülete**

**Pénzügyi Bizottsága**

**68/2017. (VIII.22.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

***Szociális célú tűzifa vásárlására szóló pályázat benyújtásáról***

*1. Telki Község Önkormányzat Képviselő-testülete úgy határoz, hogy 50 erdei m3 mennyiségű tűzifa megvásárlásához támogatási igényt nyújt be a helyi önkormányzatok szociális célú tűzifavásárláshoz kapcsolódó kiegészítő támogatásáról szóló 46/2014. (IX.25.) BM rendelet alapján.*

*2. A Képviselő-testület kötelezettséget vállal arra, hogy az 1. pontban megjelölt 50 erdei m3 mennyiségű tűzifa vásárlásához a 50.000.- Ft összegű saját forrást az Önkormányzat 2017. évi költségvetésének szociális kerete terhére biztosítja.*

*Határidő: 2017 augusztus 25.*

*Felelős: polgármester*

**3./ Telki, Völgyrét területének szennyvízcsatorna ellátására vonatkozó tervezési szerződés megkötéséről**

**Előadó:** Polgármester

Hoós Péter: Aki most a legolcsóbb ajánlatot adta, ő tervezte az ivóvíz hálózatot is. Meg voltunk elégedve a munkájával.

Földvári Nagy László levezető elnök: Szavazásra teszem fel az előterjesztést.

**Telki Község Képviselő-testülete**

**Pénzügyi Bizottsága**

**69/2017. (VIII.22.) számú PÜB állásfoglalása**

A Pénzügyi Bizottság 4 igen szavazattal egyhangúlag -4 fő bizottsági tag volt jelen az ülésen – javasolja a képviselő-testületnek az alábbi határozati javaslat elfogadását

***Telki, Völgyrét területének szennyvízcsatorna ellátására vonatkozó tervezési szerződés megkötéséről***

*A képviselő-testület úgy határozott, hogy a Völgyrét területének szennyvízcsatorna ellátására vonatkozó tervek elkészítésére tervezési szerződést köt a CityTerv Mérnöki Iroda Kft.-vel.*

*Felhatalmazza a polgármester a tervezési szerződés aláírására.*

***Felelős:*** *Polgármester*

***Határidő:*** *2017.09.01.*

Az ülésen több hozzászólás nem volt. Földvári Nagy László levezető elnök megköszöni a bizottsági tagoknak és a képviselőknek a részvételt és az ülést bezárja.

Földvári Nagy László Szigeti Antal

levezető elnök bizottsági elnök hitelesítő